ddrg/super_eurlex huggingface dataset:
5.5

Poleg tega je treba sprejeti naslednje specifične politične pobude za okrepljeno oblikovanje in razvoj medregionalnih grozdov in partnerstev med grozdi ( 11 ) (i) ponovno je treba določiti merila za sodelovanje v grozdih, podprtih z evropskimi in nacionalnimi sredstvi, da bi povečali udeležbo uspešnejših podjetij, ne da bi ogrozili samoopredeljevanje mrež in relativno avtonomijo sodelujočih partnerjev; (ii) financiranje in zlasti druge načine podpiranja grozdov in mrež – npr. davčne in postopkovne ukrepe – bi bilo treba pravočasno razširiti, da trajanje grozdov ne bo omejeno zaradi njihove zasnove in da bi jim omogočili, da dosežejo najvišjo potencialno raven organizacijske zrelosti in finančne samozadostnosti (12); (iii) pri nacionalnem in (med)regionalnim strateškem načrtovanju je treba upoštevati spreminjajoče se globalne razmere in načine za podpiranje oblikovanja grozdov na lokalni ravni. Poleg tega je potrebnih več pobud za vzpostavljanje struktur, ki med seboj povezujejo obstoječe grozde v regionalnem in medsektorskem smislu, s čimer bi izkoristili komplementarnosti celostnih ukrepov; (iv) razumna zahteva po upoštevanju lokalnih značilnosti in posebnosti ima pogosto za posledico grozde, ki z izjemo čezmejne razsežnosti posamezne regije nimajo mednarodne usmeritve. To je treba izboljšati, uporabljene politike za podporo pa bi morale glede na pomen internacionalizacije poslovanja spodbujati družbeno-gospodarsko delovanje na svetovni ravni. Poleg tega se tako lahko prispeva k premoščanju vrzeli med političnimi pobudami in sprejemanjem poslovnih odločitev.
2.2

Glede na to, da je cilj tega predloga izboljšati prepletanje nekaterih programov financiranja EU, zlasti v okviru programov COSME in Obzorje Evropa ali programa za digitalno Evropo, novega sklada InvestEU in podpore evropskemu teritorialnemu sodelovanju s pravili o državni pomoči, bo moral omogočiti ciljne spremembe sedanjih pravil o državni pomoči, da bo mogoče čimbolj nemoteno kombinirati javno financiranje držav članic, vključno s sredstvi iz evropskega strukturnega in investicijskega sklada, ki se upravljajo na nacionalni ravni, in sredstva skladov EU, ki jih centralno upravlja Komisija, ne da bi pri tem izkrivljali konkurenco na trgu EU.
3.15

EESO se strinja s Komisijo, da je treba delodajalcem, ki se želijo ukvarjati z elektronskim trgovanjem, omogočiti kakovostno usposabljanje. Kljub temu meni, da je položaj bolj zapleten ter da se mala in srednja podjetja, zlasti mala in mikro podjetja, spopadajo z več izzivi, kot so a) spreminjanje in prilagajanje njihove notranje organizacije, b) znanje tujih jezikov, c) pridobivanje in razumevanje pravnih in upravnih informacij, d) vzpostavitev učinkovitega in konkurenčnega sistema dostave ter e) odpravljanje davčnega in socialnega dampinga na ravni EU (goljufije na področju DDV, ponarejanje ipd.). EESO zato poziva Komisijo in države članice, naj mala in srednja podjetja ter njihova združenja vseskozi podpirajo pri prehodu na elektronsko trgovanje s širokim pristopom, ki upošteva vse pogoje, potrebne za ustanavljanje uspešnih spletnih podjetij.
4.9

Upravičenost na podlagi člena 3 programa za enotni trg bi bilo treba poleg podpore za MSP in zagonska podjetja ter spodbujanja konkurenčnosti in rasti podjetij razširiti tudi na ukrepe, ki javnosti, potrošnikom, končnim uporabnikom, sindikatom ter predstavnikom civilne družbe in podjetij omogočajo dejavno sodelovanje pri političnih razpravah, oblikovanju politik in odločanju, vključno s podporo za dejavnosti predstavniških organizacij na nacionalni ravni in ravni Unije.
4.4

Direktor Organa je imenovan s postopkom, določenim v členu 6(3) Uredbe. Deluje neodvisno in ne odgovarja institucijam EU. Mora pa predložiti letno poročilo Evropski komisiji in Evropskemu parlamentu in bilo bi smiselno Evropski parlament pooblastiti, da to poročilo oceni in o njem glasuje. S tem bi zagotovili, da bi bil Organ odgovoren za svoja dejanja, postopek pa bolj transparenten.
4.6.2

Enako velja za inovativen pristop, ki so ga razvili v podlaškem mestu Łapy na Poljskem, ne morejo pa ga izvajati, ker kratko malo niso mogli pridobiti sredstev za potrebne poglobljene študije. Kot v številnih drugih občinah v državah srednje in vzhodne Evrope je tudi v tem mestu zrak obremenjen z visokimi emisijami, ki izhajajo iz komunalnih okrožnih sistemov ogrevanja na osnovi premoga. Izračuni so pokazali, da bi nadomestitev premoga z obnovljivimi viri energije (npr. z biomaso) ali nizkoemisijskimi energetskimi viri, kot je plin, povzročila zvišanje maloprodajnih cen, ki v družbi ne bi naletelo na razumevanje. Pristop, po katerem se vzpostavijo in upravljajo občinske vetrne elektrarne ter proizvedena električna energija s toplotnimi črpalkami pretvori v toploto, bi zelo verjetno prinesel nižje cene ogrevanja. Vendar občina nima sredstev za izvedbo tehničnih in pravnih predhodnih študij, ki so nujno potrebne za izvedbo takega vzorčnega projekta, niti ni mogla potrebnih sredstev pridobiti iz drugih virov.
2.1

Migracije so stalnica v zgodovini Evropske unije z jasnimi posledicami na njeno prihodnost in prihodnost družb, ki jo sestavljajo. EU še vedno ni dosegla skupnega upravljanja migracij in v zadnjih letih je to povzročilo institucionalno krizo, ki je razkrila pomanjkanje evropskega soglasja. Nujno je treba nadaljevati delo, ki so ga opravile različne evropske institucije, ter pregledati sedanje instrumente in ponuditi alternative, s katerimi bi razvili skupno, celostno in usklajeno politiko na področju migracij in azila, v skladu z načeli mednarodnega prava in Pogodb.
1.3

Po mnenju Odbora je pri načrtovanju novih infrastrukturnih ukrepov ključnega pomena postopek sistematičnega in proaktivnega evidentiranja tveganj v celotnem omrežju TEN-T ter na vseh avtocestah in primarnih cestah. Kljub temu je treba zaradi razlik pri izvajanju veljavne direktive RISM določiti realne cilje in roke za vse države članice ter zagotoviti finančno podporo za najbolj zaostale regije, med katerimi je šest držav Zahodnega Balkana. Odbor poleg tega trdi, da bi bilo treba področje uporabe direktive RISM razširiti na vse glavne podeželske in mestne ulice, da bi uspešno in drastično znižali število smrtnih in hujših nesreč do leta 2030.
C 62/308

Mnenje Evropskega ekonomsko-socialnega odbora – Predlog uredbe Evropskega parlamenta in Sveta o spremembi Uredbe (EU) št. 1303/2013 glede virov za ekonomsko, socialno in teritorialno kohezijo ter o popravku navedene uredbe glede virov za cilj „naložbe za rast in delovna mesta“

(COM(2018) 498 final – 2018/0265 (COD))

(2019/C 62/50)

Zaprosilo Evropski parlament, 5. 7. 2018 Svet Evropske unije, 19. 7. 2018 Pravna podlaga člena 177 in 304 Pogodbe o delovanju Evropske unije Pristojnost strokovna skupina za ekonomsko in monetarno unijo ter ekonomsko in socialno kohezijo Datum sprejetja mnenja na plenarnem zasedanju 17. 10. 2018 Plenarno zasedanje št. 538 Rezultat glasovanja (za/proti/vzdržani) 214/0/2

Odbor se strinja z vsebino predloga in nima nobenih pripomb, zato je na 538. plenarnem zasedanju 17. in 18. oktobra 2018 (seja dne 17. oktobra) z 214 glasovi za in 2 vzdržanima glasovoma sklenil o tem predlogu podati pozitivno mnenje.
3.3

Predlog tudi jasno navaja, da obstoječi homologacijski organ Združenega kraljestva kot tak ne bo več mogel delovati v skladu z zakonodajo EU. Zato bodo morali proizvajalci, ki so v preteklosti pridobili homologacije v Združenem kraljestvu, pridobiti nove homologacije od homologacijskih organov EU-27, da se ohranita skladnost z zakonodajo EU in dostop do trga Unije. To velja tudi za izdelke, ki so že v proizvodnji.
2.1

Obstojna organska onesnaževala so organske spojine, odporne na razgradnjo v okolju s kemičnimi in biološkimi procesi ter fotolizo. Zaradi obstojnosti se kopičijo v organizmih ter lahko škodljivo vplivajo na zdravje ljudi in okolje. Mnoga obstojna organska onesnaževala so se v preteklosti uporabljala oziroma se še vedno uporabljajo kot pesticidi, topila, farmacevtski izdelki in industrijske kemikalije. Čeprav so nekatera prisotna v naravi, na primer v vulkanih in različnih biosinteznih poteh, so večinoma umeten in popolnoma sintetičen proizvod.
Na splošno so obmejne regije ekonomsko manj uspešne od ostalih regij iste države članice. Dostop do javnih služb, kakršne so bolnišnice in univerze, je v obmejnih regijah običajno otežen. Fizične osebe, podjetja in državni organi se v obmejnih regijah srečujejo s posebnimi težavami, povezanimi z obvladovanjem dveh različnih upravnih in pravnih sistemov. Raziskovalci s tehnične univerze (Politecnico) v Milanu so dokazali, da bi se v primeru odstranitve trenutnih upravnih ovir BDP Unije povišal za približno 8 % ( 4 )
3.5.7

Če Komisija in evropska sodišča ne morejo zagotoviti skladnosti s pravom EU, to ogroža pravno državo ter slabi zaupanje javnosti, držav članic in podjetij v pravo EU, poleg tega pa prispeva k preprečevanju dostopa državljanov, organizacij civilne družbe in podjetij do pravnega varstva, kar vodi v vse večje nezaupanje v učinkovitost Komisije in sodišč ter spodkopava zaupanje v EU kot celoto.
4.4.1

Enakost spolov : v prihodnosti bodo najbolj priznana ter najbolje plačana delovna mesta na področju naravoslovja, tehnologije, inženirstva in matematike, zlasti v sektorju informacijske tehnologije (IT). Uravnotežena zastopanost spolov mora biti osrednja prednostna naloga: razmere v sektorjih z močnim poudarkom na digitalizaciji so zaskrbljujoče, saj so ženske slabo zastopane : v prihodnosti bodo najbolj priznana ter najbolje plačana delovna mesta na področju naravoslovja, tehnologije, inženirstva in matematike, zlasti v sektorju informacijske tehnologije (IT). Uravnotežena zastopanost spolov mora biti osrednja prednostna naloga: razmere v sektorjih z močnim poudarkom na digitalizaciji so zaskrbljujoče, saj so ženske slabo zastopane ( 24 ) . Če želimo v prihodnjem svetu dela preprečiti še večjo neenakost, je treba spremljati in meriti ta gibanja ter spodbujati dostop žensk do teh sektorjev ( 25 )
6.4

EESO upa, da bodo trenutne ugodne razmere, ki sta jih ustvarila gospodarska rast in evropski steber socialnih pravic, dale nov zagon spoprijemanju z razliko v plačah med spoloma in da se bo predlagani akcijski načrt izkazal za resnično učinkovitega. Če se do konca leta 2019 to ne bo uresničilo, bo EESO svetoval Komisiji, naj predlaga nove zakonodajne in nezakonodajne ukrepe na ustreznejši ravni, zlasti sankcije in/ali spodbude.
2.30

EESO opozarja, da Kitajska v svojem strateškem dokumentu Made in China 2025 navaja naslednja ključna področja: informacijske tehnologije naslednje generacije, vrhunske numerične tehnike krmiljenja in robotika, letalska in vesoljska oprema, oprema za ladijsko inženirstvo in gradnjo visokotehnoloških plovil, visokotehnološka oprema za gradnjo železnic, energetsko varčna vozila in vozila z novo pogonsko tehnologijo, električna oprema, stroji in oprema za kmetijstvo, novi materiali, biomedicina in vrhunski medicinski pripomočki. Na teh področjih je mogoče pričakovati več prevzemov evropskih podjetij.
3.11

EESO meni, da bi bilo treba pri strukturnih reformah dati prednost tistim, ki povečujejo rast produktivnosti, obenem pa krepijo varnost delovnih mest in sistem socialne varnosti v okviru ustreznega poslovnega okolja. V sodobnem svetu nobena država euroobmočja ne more konkurirati na podlagi nizkih plač in priložnostnega zaposlovanja. Poudarek bi moral biti na reformah, ki združujejo dogovore o prožnosti z varnostjo, da bi okrepili znanje, veščine in inovacije ter ustvarili spodbude za njihovo krepitev. Z reformami trga dela bi morali spodbujati večjo stabilnost zaposlitve, kar bo pripomoglo k izboljšanju ponudbe in povpraševanja v gospodarstvu euroobmočja, tudi kratkoročno. Reforme bi prav tako morale prispevati k okrepitvi kolektivnih pogajanj, ki temeljijo na avtonomnosti socialnih partnerjev, in socialnega dialoga.
3.4

Po mnenju EESO bi spremenjeni predlog moral: (a) vključevati pravila, ki bi potrošniku omogočila, da lahko v primeru neskladnosti blaga s pogodbo neposredno sproži pravni postopek zoper proizvajalca, kot to zahtevajo številne nacionalne zakonodaje; (b) v določbe vnesti merilo trajnosti, k čemur je EESO večkrat pozval v svojih mnenjih (9); (c) predvideti najdaljši rok za popravilo (10) v skladu z dobro poklicno prakso; (d) od proizvajalcev zahtevati vzdrževanje ustrezne zaloge rezervnih delov za povprečno življenjsko dobo blaga, kot že velja v več nacionalnih zakonodajah (11); (e) vključevati druge garancije, ki jih za blago in storitve predlaga prodajalec (znamka/proizvajalec/zavarovanje opreme itd.); (f) določiti, da se v obvezno vsebino garancijske izjave vključijo podrobne informacije o tem, ali so garancije brezplačne, ter o stroških in obliki plačila; (g) navesti, da se v primeru prenosa lastništva blaga ali storitve in v okviru normalnih pogojev uporabe pravice, ki izhajajo iz garancije, prav tako v celoti prenesejo; (h) predvideti neposredno solidarno odgovornost proizvajalca in prodajalca do potrošnika, kadar se ta odloči za popravilo ali zamenjavo blaga, brez poseganja v pravico do uporabe pravnih sredstev, ki je že predvidena v členu 16, in do predhodnega obvestila prodajalcu; (i) predvideti solidarno odgovornost spletnih platform, razen zgolj posrednikov, kadar potrošnik blago kupi na platformi za nakup (Marketplace), brez poseganja v pravico do uporabe pravnih sredstev.
5.11

EESO poziva Komisijo, naj strategijo za enotni digitalni trg oblikuje vse bolj medsektorsko in jo z drugimi sektorji in strategijami, ki so ključni za razvoj Evrope, kot so energetika, krožno gospodarstvo (49) in promet (50), združi v širši okvir ciljev za trajnostni razvoj, ki jih je določila Organizacija združenih narodov. To bi lahko namreč odločilno prispevalo k izpolnjevanju ciljev trajnosti, poenostavitve in večje učinkovitosti.
2.3

Leta 2014 je EU-27 za raziskave in tehnologijo na obrambnem področju porabila približno 2 milijardi EUR; od leta 2006 do leta 2013 se je poraba enakomerno zmanjšala za 27 %, poraba za raziskave in tehnologijo pa se je z okvirom sodelovanja zmanjšala za več kot 30 %. V istem obdobju so ZDA za raziskave in tehnologijo na obrambnem področju porabile 9 milijard EUR na leto, Rusija je med letoma 2012 in 2014 podvojila svojo porabo za raziskave in razvoj na obrambnem področju, najnovejši podatki pa kažejo, da je tudi Kitajska povečala svoje naložbe v raziskave in razvoj na obrambnem področju (1).
EESO pozdravlja, da je Komisija prevzela pobudo za pojasnitev zakonodaje v zvezi s cestnim prometom in zagotovitev boljšega izvrševanja, ob sočasnem izboljšanju delovnih pogojev in boju proti socialnemu dampingu, da se zagotovi dobro delovanje notranjega trga na tem področju. Predlagane spremembe se nanašajo na možnost opravljanja poklica, dostop do trga, vključno s kabotažo, in delovne pogoje, kot sta čas vožnje in čas počitka, ter posebna pravila v zvezi z napotitvijo delavcev v cestnem prometu.

Vendar pa EESO meni, da predlagane spremembe zakonodaje kljub poskusom izboljšanja predpisov, da bi jih bilo laže izvajati in da se zagotovi poštena konkurenca, v glavnem ne bodo zares odpravile problemov, ki so predmet teh sprememb, pa tudi problemov, ki so se pojavili pri izvajanju sedanje zakonodaje, ne. EESO ugotavlja, da imajo države članice, socialni partnerji in izvajalci sami glede pobude različna stališča. Meni, da je edina trajnostna pot naprej jasna in enostavna zakonodaja, ki zagotavlja pravno varnost glede dostopa do trga in ustrezno varstvo socialnih pravic. Poleg tega poudarja, da bi bilo treba v pomoč pri izvajanju in izvrševanju zakonodaje uporabljati sodobne informacijske tehnologije (tahografe ipd.) in učinkovito infrastrukturo (varna parkirišča). V sporočilu je vprašanje kombiniranih načinov prevoza presenetljivo obravnavano kot vprašanje optimizacije trajnosti in ne kot vprašanje dostopa do trga. (Stališča EESO o teh predlogih so predstavljena v posebnih, že sprejetih mnenjih.)
1.8

Spodbujati je treba na znanju temelječe kmetovanje, tj. precizno kmetovanje in agroekološke pristope. S povezovanjem podatkov o tleh, gnojilih, pesticidih, vremenu in pridelkih bi lahko uresničili potencial preciznega kmetovanja, prijaznega do virov, tal in okolja, kar med drugim zahteva boljši dostop do primerljivih podatkov v nacionalnih zbirkah podatkov, večjo mobilnost in večjo prijaznost do uporabnika, pri čemer velja načelo, da so ustvarjeni podatki v lastništvu kmetov. Pogoj za to je, da imajo kmetje dostop do interneta in uporabljajo informacijske in komunikacijske tehnologije.
1.7

EESO se zaveda, da je Evropska unija ena od vodilnih sil v svetu na področju raziskav in inovacij v zvezi s čisto energijo, ki kot pomembna donatorica javnih sredstev temu področju namenja več kot 10 milijard EUR. Raziskave in inovacije so ključnega pomena za vzdrževanje konkurenčnosti Evrope in njenega vodilnega položaja v svetu na področju naprednih energetskih tehnologij in energetsko učinkovitih rešitev.
1.3

EESO se strinja, da se iz gospodarskih in kulturnih razlogov orgle izključijo iz področja uporabe direktive, saj bo to pripomoglo k preprečitvi izgube do 90 % delovnih mest v tem sektorju in letne izgube v višini do 65 milijonov EUR do leta 2025.
2.7

V letu 2016 je med institucijami EU in zainteresiranimi stranmi potekala intenzivna razprava. V njej je sodeloval tudi EESO, ki je v mnenju o vplivu morebitne dodelitve statusa tržnega gospodarstva Kitajski na ključne industrijske sektorje (ter na delovna mesta in rast) (z vidika instrumentov trgovinske zaščite) (4) poudaril, da EU ne sme izgubiti orodij za zagotavljanje svobodne in pravične trgovine s Kitajsko, saj bi s tem izgubili nesprejemljivo visoko število delovnih mest (več sto tisoč). EESO je poudaril, da bi bile izgube delovnih mest največje predvsem v nekaj sektorjih in regijah, ki bi bile zaradi tega močno prizadete, kot so proizvodnja aluminija, koles, keramike, elektrod, železovih zlitin, stekla, papirja, sončnih panelov, jekla in pnevmatik. EESO poziva Evropsko komisijo, EP in Svet, naj spodbujajo pošteno mednarodno konkurenco kot način za aktivno zaščito teh delovnih mest in evropskih družbenih vrednot ter za povečanje prihodkov in blaginje v Evropski uniji (5). Evropski parlament je 12. maja 2016 sprejel resolucijo o statusu tržnega gospodarstva Kitajske.
4.2.4

Številna od predlaganih meril, ki jih je treba upoštevati pri ocenjevanju sorazmernosti, so precej široka in odprta, tako da omogočajo različne odgovore glede na izbrani pristop k preskušanju, osebe/organe, ki izvajajo preskuse, ipd. Kot taka so uporabna bolj kot podporne smernice, manj pa kot obvezen postopek, ki precej vpliva na celotni zakonodajni postopek. Da bi se izognili vtisu, da navedena merila na splošno veljajo za ovire, bi bilo treba poleg tega zagotoviti, da je seznam nevtralen in ne daje nikakršnih informacij o koristnosti ali upravičenosti predpisov. Vsekakor bi morala biti ta merila, kjer koli je to mogoče, čim bolj konkretna in objektivna, da bi se lahko uporabljala kot referenčna točka.
3.9.1

V zvezi s tem EESO poziva Komisijo in sozakonodajalca, naj upoštevajo pripombe in priporočila evropskega nadzornika za varstvo podatkov, ki jih je navedel v svojem mnenju o predlogu sistema ETIAS (12), zlasti zahteve po spoštovanju precejšnjih razlik med področji migracijske in varnostne politike, da bi omejili dostop do osebnih podatkov, upoštevali zanesljivost in uporabnost zbranih zdravstvenih podatkov, bolje opredelili orodja za oblikovanje profilov za samodejno preverjanje vlog idr.
12.5

Med posamezniki in državami članicami so razlike še vedno izjemno velike. Opazne so tudi med podjetji, bodisi velikimi odjemalci bodisi drugimi, ter med podjetji in posamezniki. Z liberalizacijo evropskega trga, s katero so bili odpravljeni nacionalni monopoli, da bi se vzpostavila konkurenca, ki bi koristila odjemalcem, so se računi za končno porabo plina in električne energije povečali, ni pa se preprečilo nastajanje oligopolov, ki ne pomenijo konkurence. Odbor meni, da bi koncept enakosti potrošnikov, ki mu pravimo tudi izenačitev, lahko postal evropski koncept.
4.9

T. i. „integrirani projekti“, ki so bili razviti v okviru programa LIFE in ki jim EESO pripisuje poseben pomen, so posebna oblika projektov. Izstopajoč primer je Belgian Nature Integrated Project (BNIP), ki zajema celotno površino Belgije in vključuje 28 zainteresiranih strani, 18 posebnih projektov varstva, 48 jasno opredeljenih ukrepov in skupaj več kot 300 načrtov upravljanja (npr. za območja Natura 2000). Pri projektu sodeluje 52 oseb, razdeljenih v 7 različnih ekip. Projekt je ustvaril povezave med različnimi razpoložljivimi viri EU, pa tudi nacionalnimi sredstvi. Ravno takšne vsebinske in strukturne povezave je treba v prihodnje še okrepiti, na primer z ustvarjanjem možnih sinergij med programom LIFE in okolju prijaznejšo SKP.
1.6

Razširitev spletnih platform je močno koristila dobaviteljem, potrošnikom ter na splošno gospodarstvu in načinu življenja. Vendar problemi so in bodo, zato EESO priporoča, da se najbolj kritična škoda za podjetja in potrošnike natančneje opredeli, nato pa učinkovito in točno preuči, v kolikšni meri so te težave skupne vsem spletnim platformam oziroma so povezane s sektorjem ali posameznim podjetjem. EESO poziva k medsektorskemu sodelovanju in spremljanju razvoja spletnih platform, da se lahko rešijo vprašanja, ki se sčasoma pojavijo.
2.2

Del uredbe, ki obravnava odnose med starši in otroki, določa pristojnost sodišč v mednarodnih zadevah na področju odnosov med starši in otroki znotraj Evropske unije, ureja priznavanja in izvrševanja sodb na področju odnosov med starši in otroki, ki so bile izrečene v drugih državah članicah, ter vsebuje določbe glede vračanja otrok, ki so bili nezakonito odpeljani v drugo državo članico ali so bili v njej zadržani. V zvezi s tem Uredba krepi mehanizem vračanja v okviru Konvencije o civilnopravnih vidikih mednarodnega protipravnega odvzema otrok.
4.6

Opredeljen je način imenovanja pristojnih organov in enotnih povezovalnih organov za to uredbo in pojasnjene so njihove naloge. Določena so tudi minimalna pooblastila pristojnih organov za preiskovanje in izvrševanje, pojasnjena so sedanja in dodana nekatera nova pooblastila, ki so po mnenju pristojnih organov potrebna za delovanje v čezmejnem okviru.
3.2

EESO se strinja s predpisi o dostopu davčnih organov do mehanizmov, postopkov, dokumentov in informacij o finančnih transakcijah, ki bi lahko bile operacije pranja denarja. Skupina G-20 je v svoji izjavi z dne 18. aprila pozvala Projektno skupino za finančno ukrepanje (FATF), naj izdela predlog za izboljšanje izvajanja mednarodnih standardov preglednosti, vključno z razpoložljivostjo informacij o dejanskem lastništvu, in njihovo mednarodno izmenjavo. Tudi EESO poziva Komisijo in države članice k večjim prizadevanjem pri pogajanjih na mednarodni ravni, v okviru organizacij, kot sta OECD in G-20, da bi omogočili izvajanje teh določb na svetovni ravni.
4.9

S sprejetjem vrste ukrepov, skladnih z novo zasnovo trga z električno energijo, bo mogoče zmanjšati tveganja energetske revščine. Vključevali bodo: — izboljšanje dostopnosti informacij o cenah električne energije, ki jih ponujajo različni dobavitelji, — odpravo ovir za zamenjavo dobavitelja energetskih storitev, — okrepitev konkurenčnosti in pregledno ponudbo zapletenih energetskih storitev, — zagotavljanje preglednosti pogodb, cen in računov za energijo, — izobraževanje in vzgoja odjemalcev z aktivnim sodelovanjem občin, — odpravo nepoštenih poslovnih praks in tehnik izvajanja pritiska pri sklepanju pogodb za dobavo energije, — varčevanje pri porabi energije, omogočanje dostopa posameznikov do informacij o njihovi lastni porabi ter omogočanje širšega dostopa gospodinjstev in drugih majhnih odjemalcev do pametnih naprav za merjenje in upravljanje, — podpora za toplotno izolacijo stanovanj in hiš, obnovo in prenovo starih stavb z namenom zmanjšanja energetskih izgub, — podpora programom spodbujanja in usposabljanja ranljivih odjemalcev, — podpora lokalnim pobudam boja proti energetski revščini, — prepoved previsokih cen za ranljive odjemalce, — povečanje učinkovitosti in zanesljivosti oskrbe z električno energijo.